Mensaxe d'Arecibo

El mensax d'Arecibo ye un mensax unviáu dende'l radiotelescopiu d'Arecibo en 1974. El mensax tenía una llonxitú de 1679 bits y unvióse na direición del cúmulu d'estrelles de M13, ensamáu por mediu millón de soles. 
Caltién información sobre l'allugamientu del Sistema Solar, de la Tierra y del ser humanu. El mensax foi diseñáu por Frank Drake, Carl Sagan y otros.

Los "ceros" y los "unos" foron tresmitíos por desplazamientu de frecuencia con una cadencia de 10 bits per segundu. Nuna llonxitú d'onda comparatible, la faza d'enerxía emitío dende la pequeña islla caribeña foi demientres 169 segundos, un millón de vegaes más potente que la lluz del Sol (3 billones de vatios (3x10^12)).

El númberu 1679 elixóse porque ye'l productu de dos númberos primos, poro namái pue descomponese en 23 fileres y 73 columnes, ó tamién en 23 columnes y 73 fileres. Sicasí, esto supón que quien lu llea, pescancie cómo axeitar los datos en forma de rectángulu. La información concasada de la primera mena, nun xenera nengún tipu d'información con xacíu, pero de la segunda mena caltién información sobro la Tierra y la especie humana. Lleíu d'esquierda a drecha (la imaxe d'esti artículu ta invertida respeutu al mensax orixinal) presenta:
 los númberos del unu al diez, 
 los númberos atómicos del hidróxenu, carbonu, nitróxenu, oxíxenu y fósforu, 
 los componentes qu'ensamen l'ADN del Homo sapiens sapiens, (la especie qu'unvia el mensax); 
 les fórmules de los zucres y bases nos nucleótidos del ADN; 
 el númberu de nucleótidos nel ADN y la so cadarma helicoidal duble; 
 la figura d'un ser humanu y el so altor; 
 la población de la Tierra; 
 el nuesu Sistema Solar; 
 y una imaxe del radiotelescopiu d'Arecibo col so diámetru.

Darréu qu'al mensax tomará-y 25 milenios p'aportar al so destín (y la rempuesta otros 25 milenios), el mensax d'Arecibo foi más una muestra de los llogros teunolóxicos humanos qu'un intentu real d'afitar contautu con estraterrestres.

Per otru llau, ye dable que nin siquier M13 tea ehí pa cuando aporte la faza de lluz, darréu que les estrelles, como la nuesa, muévense. Si daquién detectare la señal, alcontraríala na frecuencia de 2380MHz con una potencia diez millones de vegaes superior a la que la nuesa estrella emite nesa frecuencia, y namái demientres 169 segundos. De toes toes, si daquién ta adicando, dende llueu decataráse que daqué especial asocede.

 Esplicación 

 Númberos 
Part 1 — The numbers from 1 to 10|left

 1 2 3 4 5 6 7 8 9 10
 ----------------------
 0 0 0 1 1 1 1 00 00 00
 0 1 1 0 0 1 1 00 00 10
 1 0 1 0 1 0 1 01 11 01
 X X X X X X X X X X <-llinia-d'entamu-de-cada-díxitu

Los númberos del 1 al 10 aparecen en formatu binariu. (La filera d'abaxo señala l'entamu de cada númberu). 
Inclusive conociendu'l formatu, la codificación de los númberos pue llevar a engañu. Pa lleer los siete primeros númberos, ha d'escaecese la filera d'abaxu, y lleer como tres bits dende arriba a abaxo. Pa les llectures de los númberos 8, 9 y 10 ha de facese de mena desemeyada a los anteriores darréu que tienen una columna amestada a mandrecha (a manzorga na realidá, yá que la imaxe ta invertida), un métodu abondo cuciu y mañosu, puesto qu'alluga un "uno" na mandrecha pa indicar l'acarréu, y el restu déxalo igual como si fuere el 0, el 1 y el 2.

 Elementos del ADN 
Part 2 — The elements constituting DNA|left

 1 6 7 8 15
 ----------
 0 0 0 1 1
 0 1 1 0 1
 0 1 1 0 1
 1 0 1 0 1
 X X X X X

Los númberos 1, 6, 7, 8 y 15 representen l'hidróxenu (H), Carbonu (C), Nitróxenu (N), Oxíxenu (O) y Fósforu (P), respeutivamente. Estos son los componentes del ADN.

 Nucleótidos 
Part 3 — The nucleotides of DNA|left

 Desoxirribosa Adenina Timina Desoxirribosa 
 (C5OH7) (C5H4N5) (C5H5N2O2) (C5OH7)

 Fosfatu Fosfatu
 (PO4) (PO4)

 Desoxirribosa Citosina Guanina Desoxirribosa
 (C5OH7) (C4H4N3O) (C5H4N5O) (C5OH7)

 Fosfatu Fosfatu
 (PO4) (PO4)

Lluru d'amosanos los átomos qu'ensamen l'ADN, amuésase en qué proporciones s'alcuentren nos diferentes nucleótidos. Na imaxe tán desplicaos los elementos que constitúin esta estaya del mensax. El fechu de que nel mensax tean repetíos dalgunos d'estos elementos débese a la formación n'escalera formada por zucres, fosfatos y cuatro bases nucleotídiques nomaes Adenina (A), Timina (T), Citosina (C) y Guanina (G). Carl Sagan foi siempre un convencíu de qu'esta mesma química nes sos infinites menes d'ordenamientu enllenaríen les estrelles de vida.

 Héliz duble 
Part 4 — The DNA double helix structure|left

 11
 11
 11
 11

 11
 01
 11
 11
 1111 1111 1111 0111 1111 1011 0101 1110 (binary)
 01 = 4,294,441,822 (decimal) 
 11
 01
 11

 10
 11
 11
 01
 X

Héliz duble del ADN (la barra vertical representa el númberu de nucleótidos, pero'l valor ye alrodiu de 4.3 billones, cuando dafechu hai 3.2 billones de pares base nel xenoma humanu).

 Humanidá 
Part 5 — Human form, the height and population of humans|left

 ^
 |
 |
 | X011011
 111111
 left: X0111 right: 110111
 111011
 | 111111
 | 110000
 v

 1110 (binary) = 14 (decimal)
 000011 111111 110111 111011 111111 110110 (binary)
 = 4,292,853,750 (decimal)

L'elementu del centru representa un humanu. L'elementu na izquierda (na imaxe) ye la so altura permediu: 1764 mm. Esto correspuende al 14 escritu n'horizontal multiplicáu pola única midida de llonxitú qu'apaez nel mensax, que nun ye nin más nin menos que la so llonxitú d'onda (126 mm). L'elementu de la drecha ye'l tamañu de la población humana codificáu en 32 bits: 4.292.591.583

 Planetes 
Part 6 — The Sun and the planets|left

 Tierra
 Sol Mercuriu Venus Marte Xúpiter Saturnu Uranu Neptunu Plutón

La Tierra apaez desalliniada, p'amosar d'au vien el mensax.

 Telescopiu 
Part 7 — The Arecibo radio telescope|left

 bottom two rows: 100101
 <--- 111110X --->

 100101 111110 (binary) = 2,430 (decimal)

Na cabera parte, represéntase al radiotelescopiu d'Arecibo col so diámetru (2430 multiplicáu pola llonxitú d'onda= 306,18 m)

 Referencies 

 Enllaces esternos 

SETI homepage on the message  
Interstellar Radio Messages 
Cornell news: Arecibo message anniversary 
Ithaca Times article on 31st anniversary of Arecibo Message broadcast. 

Categoría:Astronomía